L'Ajuntament de Carcaixent s'adhereix a la campanya del mosquit tigre i mosca negra de la Mancomunitat
26 de Febrero de 2016

Carcaixent

L'Ajuntament de Carcaixent s'ha adherit a la campanya de control del mosquit tigre i de la mosca negra promoguda pel Consorci de la Ribera per tal de pal·liar els problemes que aquestos insectes estan provocant en la població, tant de molèsties com de transmissió de malalties.

El cost estimat de la campanya és de 130.000€ per a les dos Riberes, dels quals la Diputació s'ha compromés a subvencionar 60.000€. Segons càlculs i estimacions, el cost resultant per habitant seria de 0'50€, millorable a la baixa sempre que s'aconseguiren altres subvencions. Per tant, per a Carcaixent, l'Ajuntament hauria de fer front a 10.000€.

Els tractaments a aplicar serien larvicides, amb bacteris. Pel que fa al mosquit tigre, seria bàsicament tractament urbà, en zones d'aigües estancades o punts conflictius. La mosca negra, es tractaria sobre fluxos d'aigua corrent (riu, séquies,...), per tant és un tractament més rural. Més endavant vos facilitarem el calendari d'actuació i de les pràctiques preventives que es poden fer des de casa.